Apunteu-vos a la festa de celebració del nou Westfield La Maquinista!\nFoto: Westfield La Maquinista\nFoto: Westfield La MaquinistaWestfield La Maquinista\nEl centre es converteix en destinació Westfield, ha canviat de nom i ha preparat tot un mes d'activitats que arrenquen amb un munt de workshops els dies 1 i 2 d'octubre. Us expliquem els detalls per tal que no us en perdeu res de tot el que hi passa!\nTime Out en col·laboració amb La Maquinista dimarts 21 de setembre 2021\nA La Maquinista sempre han volgut compartir amb nosaltres els seus millors moments, els seus triomfs, les seves novetats, les seves celebracions. És per això que ara que el centre s'ha convertit en destinació Westfield, centres coneguts mundialment per ser racons atractius on comprar i trobar molta oferta d'oci, i ha preparat una sèrie de plans per no parar ni un moment.\nEl punt de partida serà durant el cap de setmana de l'1 i 2 d'octubre, quan hi tindrà lloc una àmplia agenda d'activitats per a tots els públics. I, a partir d'aquí, donarà inici el Westfield Month, que allargarà les propostes lúdiques, culturals i gastronòmiques durant tot el mes, garantint la diversió a tothom que s'hi apropi al nou Westfield La Maquinista amb ganes de celebrar el bateig.\nUs esperen rutes de tapes per gaudir de les seves terrasses a les portes de la tardor, un munt d'activitats a La Citi, el seu trencador espai gastronòmic, workshops exclusius, ofertes úniques a les seves botigues i moltes altres activitats tant en els seus establiments com en els espais comuns del centre.\nContinueu llegint, us expliquem els cinc punts forts!\n1. El 'Terraceo' dels dijous\nSi voleu allargar la sensació de viure a l'estiu en plena tardor, al nou Westfield La Maquinista us ho posen fàcil. I és que proposen una ruta de tapes a l'aire lliure amb música en directe, als principals restaurants que s'hi despleguen a les diverses terraces del centre, amb tapa i beguda per només 4€. La ruta començarà el dijous 30 de setembre i seguirà tots els dijous d'octubre, de 18 a 21 h. Una proposta d'afterwork que no podeu deixar escapar!\n2. Workshops exclusius\nDurant els dies 1 i 2 tindran lloc al centre diversos workshops d'allò més sorprenents i als que, de ben segur, us voldreu apuntar. Per exemple, Visual Songs, un espai on podreu ballar al ritme de les vostres cançons preferides i pintar un llenç digital amb els vostres moviments. O també l'Open Mic, un escenari en el que actuaran artistes locals com Paula Grande i que també estarà obert a artistes desconeguts que s'hi animin, potser vosaltres!\nEls més 'foodies' gaudiran al màxim amb el taller Food Design de Elsa Yranzo, que generarà vincles entre la gastronomia i el disseny.\nI que no us passi pel cap deixar els més petits a casa perquè Westfield La Maquinista també ha preparat tallers i plans pensats a mida, que els faran somriure d'orella a orella. Des d'implicar-se en la creació d'un petit hort urbà, per a nens i nenes de fins a 6 anys, a la creació d'unes pròpies ulleres de realitat virtual, en un taller per a nens i nenes de fins a 12 anys.\n3. Mil plans a les botigues\nLes botigues també s'han sumat a la celebració, han ampliat el seu espai a l'exterior i proposen un munt d'activitats els dies 1 i 2 d'octubre, i d'altres que s'allarguen més enllà. Per exemple, Aristocrazy proposa un Piercing Studio d'allò més modern, JD Sports organitzarà una xerrada amb coneguts freestylers i també customitzaran sabatilles i samarretes, Rituals ens assessorarà dels millors productes per a la nostra pell, i ens farà gaudir d'una demostració de ioga facial, i Leroy Merlin ens ficarà de ple en les tècniques de bricolatge amb tallers de Pintura Chalk, instal·lacions de ceràmica o paper pintat.\nSi sou més de lletres, FNAC i La Casa del Libro volen presentar-vos un munt d'autors, que hi seràn allà disposats a signar-vos els seus llibres. També hi haurà experiències per a les vostres mascotes, com les que organitza Carrefour.\nI si aneu amb nens, no deixeu d'assistir al LEGO Fútbol, ni a la sessió de Sumba Kids que proposa Decathlon, ni a la resta d'activitats que hi trobareu. I és que a Westfield La Maquinista us esperen un munt d'activitats!\n4. Festa en LA CITI\nLA CITI, l'espai gastronòmic trencador que ocupa la terrassa del centre, també s'hi suma a la festa. Hi haurà sesssions de DJ's, entre ells la de DJ2D2, resident a Razzmatazz, i l'actuació de Cutemobb, el col·lectiu de música urbana-pop liderat per Leïti Séne. També gaudireu veient pintar en directe a la il·lustradora ubana Genie Espinosa, que farà un llenç que després es sortejarà entre els assistents.\nA més, trobareu cates originals, com una que marida cafè amb història o una altra de vins innovadors. Us encantaran!\n5. I amb premis!\nSi aneu a Westfield La Maquinista, a sobre d'un munt d'activitats i molta diversió també podreu gaudir de premis i un munt de promocions. Per exemple, la barcelonina Munich regalarà dos parells de sabatilles dels models Legit 02 i Sunset 09. Sereu els afortunats d'emportar-vos-les?\nI al racó gastronòmic Secrets by Farga tindreu l'oportunitat de participar en un sorteig per guanyar 200 € per gastar en qualsevol dels seus restaurants.\nA més, podreu gaudir de regals amb les vostres compres, descomptes especials i altres ofertes. Consulteu tot el que es cou a la Westfield Month i seguiu el perfil d'Instagram de Westfield La Maquinista per estar al dia de totes les novetats. Aprofiteu l'oportunitat!


Cada vegada hi ha menys nens a Espanya\nLes últimes xifres de població a Espanya de l'Institut Nacional d'Estadística (INE) adverteixen que el percentatge de nens menors de cinc anys es troba en mínims històrics, fins situar-se al 4,40 per cent.\nSegons les mateixes xifres, la proporció de nens sobre el total de la població ha caigut a la meitat. Ocorre sobretot a Sòria, Almeria, Alacant, Màlaga i Múrcia, entre d'altres províncies.\nEls experts relacionen aquestes dades amb l'estabilitat econòmica de les parelles. D'aquesta manera, la desocupació entre els joves i la precarietat laboral estarien relacionats amb tenir menys fills.\nPer això, de seguir amb aquesta tendència, hi haurà menys nens a Espanya.\nA Europa, els països nòrdics s'han vist tradicionalment com a exemple en la criança dels fills, sobretot a Finlàndia i Suècia, gràcies als permisos remunerats per als pares i al finançament de l'Estat. No obstant això, també en aquests dos països ha caigut la natalitat.\nL'encariment del preu de l'habitatge, ja sigui de compra o de lloguer, i del manteniment de la llar i dels fills, influeixen en que les parelles retardin l'edat de ser pares i en què tinguin menys fills, ja que a mesura que avança l'edat de la dona solen aparèixer més problemes de fertilitat.


El 23º Congreso de Libreros en Sevilla\n> Passa al sector... > Congreso de Libreros en Sevilla\nEl 23º CONGRESO DE LIBREROS, organitzat per CEGAL, tindrà lloc del 7 al 10 de març a Sevilla. Disposem de la informació sobre les característiques de l’esdeveniment, programa i terminis d’inscripció que posem a disposició dels interessats.\nEl Congrés té com a objectiu fer balanç i reflexió de la situació de les llibreries i del sector del llibre, proposar alternatives, compartir coneixements i innovacions, planificar la política a seguir en el futur i determinar els passos a fer per refermar el paper de les llibreries i permetre el seu desenvolupament correcte d’acord amb les necessitats de la societat i dels lectors. Enguany, a més, CEGAL celebra el 40è aniversari de la seva fundació.\nLa preinscripció acaba el dia 15 de gener de 2018, amb preus bonificats.


[TEST] Què va passar al juny 2020 al Baix Empordà? • Ràdio Capital de l'Empordà\n[TEST] Què va passar al juny 2020 al Baix Empordà?\nUn any interessant per recordar, posa't a prova amb el test d'actualitat de Ràdio Capital del juny del 2020. T'hi atreveixes?\nNo és un any normal, milers de notícies han circulat per la pàgina web i l’antena de Ràdio Capital de l’Empordà. Per això, hem decidit posar a prova la nostra audiència i saber si estaven atents a les notícies del Baix Empordà aquest juny 2020.\nEs tracta de la prova d’actualitat, avui toca el sisè mes de l’any i per això, ja es comença a notar l’estiu, la bona temperatura, i que ja s’han acabat les classes, tot i que van ser virtuals en molts dels instituts i escoles del Baix Empordà.\nTot i això, ara és moment de fer memòria i recordar tot allò que els nostres lectors van llegir durant el juny a la nostra web. Segur que més d’una notícia ha passat desapercebuda, però així també us ajudarà a preparar-vos de cara al test general que farem just abans de Nadal.\nI tu, recordes què va passar al Baix Empordà aquest juny 2020?\nIMATGES: Totes les platges de Palafrugell, tancades per límit d’aforament durant el matí de dissabte\nPalamós tindrà una nova platja per al bany\nArticle anteriorEl govern presenta una proposta “de menor impacte” per a la variant de Torroella de Montgrí\nArticle següentCom arribaran els Reis d’Orient als municipis del Baix Empordà?


"La Suma de complicitats i tones d'il·lusió ens han permès superar-nos any rera any".\nAl llarg dels anys, la Setmana Mundial del Col·legi de Mediadors d'Assegurances de Barcelona ha aconseguit erigir-se com una de les grans cites del sector, no tan sols per als mediadors, també per la resta de protagonistes del mercat. Com president de la institució, quines sensacions li produeix aquesta situació, aquesta massiva resposta a la convocatòria del Col·legi?\nUna enorme satisfacció. El Col·legi de Barcelona sempre s'ha caracteritzat per ser una institució inquieta, amb ganes de contribuir al progrés del mediadors. Forma part de la nostra identitat i de la nostra història. Amb el pas del temps, estar a l'altura d'aquesta tradició, s'ha convertit en un compromís per tots els que ocupem càrrecs en el govern del Col·legi. La Setmana Mundial sempre ha estat un acte molt important i amb una gran transcendència en el sector. Però es cert que, en l'última dècada, hem aconseguit rellançar-la i adaptar-la als nous temps, donant un salt que ha projectat a la institució en el sector assegurador del conjunt del país. El nostre pròxim repte és aconseguir ser també rellevants per a la societat i, poc a poc, anem donant passes en aquest sentit.\n¿Certa càrrega de responsabilitat, també, pel que fa a mantenir el nivell assolit?\nSens dubte. Però el Col·legi de Barcelona és una institució molt afortunada. Els col·legiats sempre responen molt positivament a les iniciatives que els hi proposem. D'altra banda, les companyies asseguradores també ens donen suport amb el seu patrocini, sense el que l'actual model de la Setmana Mundial no seria sostenible; i també potencia la seva presència, inclosa la dels consellers delegats, presidents i directors generals, tot i que tenen unes agendes infernals. A més, comptem amb l'esforç i el compromís del personal del Col·legi i busquem professionals externs i experts en l'organització d'esdeveniments. La suma de totes aquestes complicitats i ones d'il·lusió ens han permès superar-nos any rere any.\nFa ja molts anys que la celebració va donar un pas més i va apostar per incloure també una part més professional de contingut tècnic. Per què es va donar aquest pas, què creu que aporta a l'acte?\nForma part d'aquest repte per millorar i també del nostre compromís per oferir als col·legiats eines per progressar en l'exercici de la seva professió. Sempre vam tenir clar que la Setmana Mundial és una oportunitat per a que tots els nostres col·legiats puguin escoltar el que pensen les companyies per boca dels seus màxims responsables. No és fàcil poder fer-ho. A més, la nostra professió està afrontant reptes de manera permanent i el format dels "Fòrums de Diàleg" ens permet escoltar experts en diferents temàtiques que són rellevants per el nostre futur i també per el dia a dia i, posteriorment, participar en un debat amb els CEO de les asseguradores. És un format que ha encaixat molt bé en la proposta de l'esdeveniment i que cada vegada compta amb més participació, com s'ha pogut veure aquest any.\nTampoc s'ha descuidat la part més lúdica, amb tocs d'humor, sorpresa i espectacle, el còctel final,... Aquesta part més social segueix sent igualment rellevant, com punt de trobada?\nSens dubte. És el moment que reuneix a tots els assistents a la Setmana Mundial i en el que barregem la part institucional, amb l'entrega de premis i reconeixements, i aquesta part més lúdica que ens permet a tots passar una bona estona. La sorpresa és un ingredient més que ja forma part del que és la Setmana Mundial.\nCentrant-nos ja en aquesta última edició, el lema escollit ha estat "Prevenció i benestar: conquistant el futur". Per què?\nA vegades deixem l'essencial en un segon pla. En el fons, la prevenció i el benestar són dos dels atributs essencials de l'assegurança, la nostra motivació és el benestar. Sigui quin sigui el tipus d'assegurances que contractem, la pòlissa es converteix en una promesa de benestar, davant un imprevist, un accident o, un servei requerit. La prevenció és una cosa inherent a l'assegurança i, afortunadament, un valor a l'alça en el nostre sector. El nostre compromís és indemnitzar en cas de sinistre, però el nostre valor és contribuir a que aquest sinistre, del tipus que sigui, no es produeixi. Aquest és un valor que, si l'assegurança sap transmetre amb precisió i contundència, ens obrirà una porta a una nova concepció del que significa estar assegurat. Per a conquistar el futur, com dèiem en el lema, la prevenció i benestar són els nostres valors més potents. A més, l'evolució de la societat, la crisi de l'estat del benestar, concedeix a l'assegurança un paper determinat per garantir als ciutadans una cosa a la que no volen renunciar.\nSota aquest tema central, què destacaria dels fòrums d'aquest any?\nL'excel·lent nivell dels ponents, tant del tres experts que han liderat cadascun del tres fòrums, com el dels tres representants de les companyies. Així ens ho han fet saber els col·legiats que van assistir a les sessions i que han expressat la seva satisfacció per el que han vist i escoltat en cada fòrum. Escollim tres temàtiques especialment vinculades a aquest concepte de prevenció i benestar de d'una òptica asseguradora. Parlem de pensions, del futur de l'assistència sanitària i de la tecnologia aplicada al nostre dia a dia. La veritat és que ha estat una experiència molt positiva. Vull agrair als tres experts: el director de la Càtedra ICEA - Universitat de Barcelona, Xavier Varea; el Dr. Boi Ruiz, ex conseller de Salut de la Generalitat de Catalunya; i el professor Sixto Arias la brillantor amb que van dirigirse les sessions i la seva generositat al compartir els seus coneixements amb tots els assistents.\nJa en la part lúdica, és el moment dels reconeixements del Col·legi. En primer lloc, als col·legiats veterans. És important mirar enrere i valorar els èxits dels que ens van precedir?\nÉs fonamental. Si perdem de vista d'on venim no serem capaços d'anar enlloc. Sense l'esforç de tots els que ens han precedit no estaríem aquí. Res d'això seria possible. Els Col·legiats de mèrit són, a més, un exemple de compromís i fidelitat al Col·legi. El mínim que podem fer com a institució i com col·lectiu és començar sempre l'acte que ens reuneix tots els anys amb el reconeixement als nostres veterans.\nEn els últims dos anys, a més, els guardons miren també cap al futur i el Col·legi també ha premiat els millors treballs del final del Màster en Gestió d'Empreses de Mediació d'Assegurances. Quin paper creu que té la formació de qualitat en el futur dels professionals de la mediació i del propi canal?\nSense formació tampoc serem capaços d'anar enlloc. Afortunadament, crec que els professionals de la mediació ja són plenament conscients que la formació és una necessitat i una oportunitat. En un mercat tan exigent i competitiu com el que tenim, la formació és el nostre principal aval. El Màster en Gestió d'Empreses de Mediació d'Assegurances de la Fundació Auditorium és un cas d'èxit. Al 2017 vam decidir incloure a la Setmana Mundial un reconeixement als millors alumnes i aquests van pujar a l'escenari, els autors del millor treball final del Màster a criteri del tribunal universitari. A més, vam voler reunir al mateix temps als col·legiats de Mèrit i aquests alumnes del Màster. Va ser un moment carregat de simbolisme i que evidencia que tots podem i hem d'aprendre de tots. Sense apriorismes ni exclusions de cap mena.\nD'acord amb el lema general de l'esdeveniment, es va entregar un premi Especial a la Corporació Atresmedia, per la seva participació en l'elaboració i difusió de les iniciatives "Ponle Freno" i "Constantes y Vitales". Som conscients de la rellevància de la prevenció? S'és conscient dins del propi sector?\nSincerament, penso que cada vegada estem més mentalitzats en la prevenció. I campanyes com les dies premiades són molt importants en aquesta tasca, per això vam voler premiar-les. El sector sempre ha estat conscient de la importància de la prevenció. No s'ha d'oblidar que és el millor camí per evitar sinistres. Però, penso que ara es percep la prevenció com un valor afegit imprescindible de qualsevol assegurança. Una oportunitat de millorar l'experiència del nostres assegurats. S'associa l'assegurança a moments complicats fins i tot tràgics. La prevenció ens permet oferir una nova mirada sobre l'assegurança com una garantia per tractar d'evitar aquests moments no desitjats.\n"La Vanguardia", també va rebre un Premi Especial, reconeguda per la seva aposta per el canal informatiu. "Vivo Seguro" , que difon i posa en valor el paper de l'assegurança en la nostra societat. S'estan donant cada cop més passes per comunicar i millorar la comprensió del sector assegurador en la societat. És suficient? Cóm poden contribuir els mediadors en aquest aspecte?\nTot el que fem es poc, però és necessari. Per això vam voler premiar a "La Vanguardia" per la iniciativa de crear un canal com "Vivo Seguro" . que porta tots els dies continguts de cultura asseguradora a una audiència de més de 17 milions d'usuaris únics tots els mesos. Que un mitjà del prestigi de "La Vanguardia" s'interessi per l'assegurança i li doni difusió ens sembla molt rellevant. Sempre ens hem queixat de que el nostre sector era un gran desconegut per a la societat i aquest tipus de projectes ens ajuda a enderrocar aquestes barreres invisibles però reals. Com recordarà, a la Setmana Mundial de l'any passat vam abordar la necessitat de que el sector i també la mediació s'obrissin a la societat i comuniqués els valors de l'assegurança. Hem de seguir insistint en aquesta direcció i els mediadors som els primers interessats.\nFinalment estan els premis tradicionals de la institució. El premi "Popular", aquest any molt repartir el guardó als interlocutors del Col·legi de cada una de les 38 companyies que col·laboren amb la Fundació Auditorium. Per què a aquestes figures en lloc de a la pròpia companyia?\nNo podem dialogar amb les empreses. Parlem amb les persones. Amb elles teixim complicitats que ens ajuden a fer realitat els projectes per millorar la nostra proposta formativa. Tots els premiats són el nostres interlocutors. Les persones a les que els hi traslladem les aspiracions i les il·lusions del Col·legi i els hi demanem el recolzament de la seva companyia. Ells i elles tenes després que lluitar dins de les seves empreses per aconseguir aquest recolzament que necessitem. I no sempre és fàcil, ni evident, per més que existeixi bona voluntat. La complicitat amb el Col·legi i la mediació de totes les persones que van rebre el Premi Popular d'aquest any està dora de tot dubte. Per mi, personalment, i per els meus companys de junta va ser un moment molt emotiu. A més, si m'ho permet, reunir a més de 40 persones a l'escenari per fer una foto, també va ser tot un repte!\nAmb un nivell cada cop més alt, estan pensant ja en la Setmana Mundial de l'any que ve? Com se l'imagina?\nAcabem de concloure l'edició d'aquest any. Ens prendrem uns dies abans de pensa en la pròxima.


05 | Abril | 2010 | M.A.Confidential\nAll posts for the day 5/04/2010\nPosted by Martí on 5 d'Abril de 2010\nPosted in: Cine - 2009.\tTagged: drama, fantàstic, mark wahlberg, peter jackson, rachel weisz, saoirse ronan.\t3 comentaris\nIntèrprets: Saoirse Ronan, Mark Wahlberg, Rachel Weisz, Stanley Tucci, Susan Sarandon, Amanda Michalka.\nGènere: Drama, fantàstic, intriga. USA, 2009. 120 min.\nSusan Salmon és una adolescent de 14 anys que acaba de concertar una cita amb el noi dels seus somnis, però a la qual no arribarà mai, ja que és assassinada aquell mateix dia. Després del tràgic succés, Susan arriba a una espècie de cel paradisíac des d’on pot observar com la vida de la seva família queda completament trastocada i des del qual sembla poder interactuar en certa manera amb ells. Tot i quedar totalment destrossat, el seu pare no descansarà fins trobar l’assassí de la seva filla.\nDes que va acabar la llegendària trilogia d’El Señor de los Anillos, Peter Jackson ha perdut el rumb cinematogràfic. Quatre anys després del decebedor remake de King Kong (no estava mal, però no negarem que n’esperàvem molt més), el director neozelandès ha triat l’adaptació d’una novel·la d’èxit per tornar a posar-se darrere la càmera i el resultat no és gens convincent. Tot i deixar detalls de la seva qualitat amb comptagotes, es deixa emportar per un guió confús i un estil visual totalment kitsch que acaba fent de The Lovely Bones un producte sense cohesió, amb una sobredosi de sucre i de resolució totalment desconcertant. El component fantàstic, que pot tenir el seu sentit en un principi, acaba convertint-se en un element que no fa més que embolicar les coses i confondre l’espectador sobre el veritable sentit i missatge que pretén transmetre. Lamentablement, el film acaba sent un autèntic despropòsit.\nLa pel·lícula té una evolució que va clarament de més a menys. L’inici és sòlid, prometedor, amb un gran ritme i un estil narratiu molt ben treballat, jugant amb la veu en off de Susan que va explicant i avançant els fets, però, des de l’aparició d’aquest cel on va a parar la protagonista després de ser assassinada, el tema comença a complicar-se. Deixant de banda el component imaginatiu, que visualment pot agradar més o menys, però que en el fons pertany a la ment d’una nena de 14 anys, el principal problema és que no aconsegueixo trobar cap explicació ni interpretació a tot el que hi passa. I els esforços de Jackson per accentuar-ho tot, amb una exagerada saturació de color i una estrident banda sonora, encara ajuden menys. El film dóna a entendre que la protagonista influeix en el que passa al món real, però tot em sembla tan inversemblant, tan agafat amb pinces, que no m’ho crec i m’acaba semblant ridícul.\nDient-ho de la forma més plana possible: hi ha un munt de coses que no s’entenen a The Lovely Bones. I no hi ha res pitjor per desconnectar l’espectador que això. Fins i tot la història “terrenal”, desenvolupada de forma interessant, amb bons fragments de drama familiar després de la terrible pèrdua i també efectives escenes de suspens propiciades pel personatge de Stanley Tucci (el millor del film, indubtablement) acaba sucumbint. A mida que s’acosta a la resolució, la coherència se’n va a fer punyetes i tot s’aboca a un final buit que deixa l’espectador totalment fred. Algunes de les escenes finals són tan delirants que fan riure, tot i que a aquelles alçades un ja no es pren seriosament res del que passa. Sembla que Peter Jackson fa tots els possibles per arreglar-ho, per deixar tothom content, però aconsegueix tot el contrari.\nCom ja he dit, Stanley Tucci és l’únic que es pot salvar de les actuacions, tot i que he vist assassins més ben aconseguits, ja que la resta està lluny de ser excepcional. Mark Wahlberg, a banda de fer la competència a Javier Bardem a No Es País Para Viejos pel seu pentinat, es veu perjudicat per un personatge incoherent i que no canvia de cara, i Rachel Weisz quasi passa desapercebuda. Saoirse Ronan només fa que obrir bé els seus ulls extra blaus (porta lentilles?) per mostrar que és com si formessin part del seu cel paradisíac i la funció del personatge de Susan Sarandon, de veritat, vull que algú me l’expliqui. Semblo exageradament dur, ho sé, però és un cop acabada la peli que t’adones que el sentit de la majoria de coses que acaben de passar no es troba enlloc.\nDesconec per complet la novel·la curta “Desde Mi Cielo” d’Alice Sebold, en què s’ha basat The Lovely Bones, però el seu èxit de vendes em porta a pensar que no està tan mal treballada com el guió del film. A vegades, recorda una mica a Donde Viven Los Monstruos de Spike Jonze, però els resultats no tenen punt de comparació. Començant pel fet que els escenaris de Jonze eren creïbles i els de Jackson semblen un anunci de xampú amb extracte de camamilla. Espero que el director neozelandès, a qui, faci el que faci, sempre admiraré per fer la millor trilogia de la història del cinema fantàstic, es deixi de tocs nyonyes i autocomplaents per dedicar-se a allò que millor sap fer. Esperarem El Hobbit amb impaciència, perquè The Lovely Bones s’ha d’esborrar ràpid de la memòria.\nCine – 2019 (22)


Albiol assegura que amb aquest executiu Torra busca "satisfer" Puigdemont i mantenir el 155 ! ACN ! directe!cat\nDiumenge, 20 de maig de 2018 14:08 h\nAlbiol assegura que amb aquest executiu Torra busca "satisfer" Puigdemont i mantenir el 155\nEl líder del PPC apel·la a la "responsabilitat" d'ERC per evitar que Catalunya vagi "a un carreró sense sortida"\nACN Badalona.-El president del PP català, Xavier García Albiol, ha culpat al president de la Generalitat, Quim Torra, d'haver apostat per un executiu que enlloc "de resoldre el problema de Catalunya" busca "enquistar el bloqueig institucional i que el 155 segueixi vigent". Albiol assegura que el Govern escollit per Torra busca "satisfer l'interès d'un senyor que està a Alemanya" i no el de la majoria dels catalans. Apel·la a la "dignitat" i la "responsabilitat" d'ERC per evitar que la situació arribi "a un carreró sense sortida". El líder del PPC també ha assegurat que la publicació dels consellers al Dogc no serà immediata. "La gent d'aquest país ha de saber que el Govern d'Espanya no permetrà que aquest senyor segueixi produint conflicte social i polític per encàrrec del seu mentor", ha assegurat.\nAlbiol ha culpat a Torra de no fer un Govern "per la majoria dels catalans" i de buscar satisfer a Puigdemont "creant nous problemes". Afirma que el president de la Generalitat "tenia l'oportunitat de desbloquejar la situació" i que en canvi "vol que seguim amb la dinàmica de limitació de Govern, buscant satisfer l'interès d'un senyor que està a Alemanya i és qui mou fils".En aquest context, Albiol ha apel·lat al paper d'ERC "per parar-li els peus". Els hi demana que siguin "sensats" i tinguin "sentit de país" per evitar que se segueixi fent "un mal que costarà molt de temps arreglar".DOCG paralitzatAlbiol ha assegurat que el Govern no sortirà publicat "immediatament" al Diari Oficial de la Generalitat de Catalunya (DOGC). No ha estat capaç, però, d'especificar fins quan es pot mantenir aquesta situació en 'standby'. "S'està estudiant si això es pot allargar en el temps", ha puntualitzat, tot apel·lant, però, a què el Govern espanyol vetllarà al respecte i "no permetrà que aquest senyor segueixi produint conflicte social i polític –fent referència a Torra- com sembla que és la voluntat per encàrrec del seu mentor –Puigdemont.


A Montebelluna al 1993, cor del pol mundial del calçat esportiu, Andrea Tomat i Adriano Sartor donen vida al projecte Stonefly. L'objectiu és trobar el punt d'equilibri entre les característiques tècniques de la sabatilla còmoda i l'exigència estilística del calçat italià.\nAl 1996. d'una esfera blava neix la intuïció: el Blusoft, un sistema que esmorteeix la trepitjada reduint l'impacte i millorant l'equilibri. El Blusoft es converteix instantàniament en el punt fort de l'empresa, la perfecta síntesi entre el confort i l'exigència estètica.\nComfort is Liberation sintetitza la seva filosofia: l'elecció d'un calçat confortable constitueix el primer pas i el símbol d'un procés d'alliberament de tota la incomoditat diària.\nAl 2013 neix Second Skin, una línia de calçat sexy, suau i envoltant com una segona pell. Second Skin és fruit d'una filosofia constructiva capaç de combinar conscientment tecnologia i materials amb una habilitat manufacturera única en el seu gènere.\nSTONEFLY CLERYN HDRY 9...\nSTONEFLY AURORA 12...\nSTONEFLY DIXIE HDRY 1...\nSTONEFLY PASEO IV 5...\nSTONEFLY PHOEBE 7 CALF...\nSTONEFLY PLUME 6...\nSTONEFLY DIXIE HDRY 7...\nSTONEFLY SPACE MAN 22...\nSTONEFLY ROCK 11...\nSTONEFLY LEYLA 5...\nSTONEFLY LEYLA 3...\nSTONEFLY NIVES 6...\nSTONEFLY DANCY 20...\nSTONEFLY NIVES 1...\nSTONEFLY LEYLA 13...\nSTONEFLY ALLEGRA 3...\nSTONEFLY ACTION 16...\nSTONEFLY ACTION 15...\nSTONEFLY ELITTE MAN 12...\nSTONEFLY EDWARD 6...


Puyvalador ja torna a estar oberta - Diari de la neu\nPuyvalador ja torna a estar oberta\nL'estació més septrentional del Pirineu català ha tornat a reobrir dos anys després del seu tancament\nBranded Content, Catalunya NordIvan Sanz 30.01.202017.45 h\nAquest dimecres hem visitat l'estació d'esquí i muntanya de Puigbalador (Puyvalador). Julien Sabarthes, el seu màxim responsable i a qui ja vam entrevistar a principis de temporada, ens explica la situació d'obertura actual en aquest vídeo.\nPuyvalador, en català Puigbalador, a l'extrem nord del Capcir, és la guardiana dels fronts de nord. Situada al límit de la frontera dels departaments de l'Arieja i el Pirineu oriental, té l'honor de ser la primera a rebre els flocs de neu d'origen polar o de nord. Sempre ha estat coneguda en el sector de la neu pel seu ambient tranquil, amb pistes amples i llargues que transmeten una sensació d'amplitud i baixa afluència.\nPuigbalador és, de totes les estacions de la Catalunya del Nord (Departament dels Pirineus Orientals de França), la més freqüentada pels veïns de l'Aude i l'Arieja i això li dona una identitat especial, diferent, o si ho preferiu, més francesa i occitana que no pas les altres estacions consorciades a Les Neus catalanes. Així és, o era, Puigbalador, fins que fa dos anys l'estació va haver de tancar en no poder assumir la revisió del telecadira Bosc negre, un remuntador que funciona com a eix central bàsic per a la totalitat del domini esquiable, ja que uneix les pistes altes amb les pistes baixes.\nUn emprenedor que aposta per Puigbalador\nDesprés del tancament de l'estació hi han hagut un parell d'intents de reobertura. Un d'aquests el va protagonitzar una associació sindicada de veïns i clients habituals. Però l'intent va quedar en això, un intent que no va passar de constituir-se en una associació legalment constituïda i amb avals per a constituir-se en un organisme jurídic amb capacitat per tirar endavant la gestió el complex, però no pas amb recursos suficients per tirar endavant una revisió i manteniment de les instal·lacions. També s'havia especulat sobre un important operador de viatges, que algunes fonts situaven a l'altra costat de la frontera.\nFinalment, i després de dos anys tancada, JulienSabarthés, va assumir el repte de reobrir l'estació i així es va anunciar el passat mes de setembre. Sabarthes, bon coneixedor de l'estació i els seus pobles de l'entorn, ha iniciat un nou projecte per fer viable l'estació d'esquí, i ara també de muntanya, de Puigbalador.\nJulien toca de peus a terra i sap que una reobertura total de l'estació és ara mateix impossible. Per això ha començat amb un projecte prudent que implica reobrir les pistes i remuntadors de la cota 1700. Això inclou tots els teleesquís de la part baixa i les pistes a les quals donen accés. En total són una pista verda, una blava i una vermella. La reobertura del telecadira i els teleesquís de la cota alta queden per a una segona etapa.\nDurant l'hivern l'estació d'esquí funcionarà com una veritable estació d'alta muntanya i per aquest motiu es preveuen activitats com les sortides amb raquetes de neu o les sortides amb esquís de muntanya.\nUn circuit per a trineus i un de tubbing\nTambé s'ha posat en marxa un circuit de tubbing i un per a trineus que és únic al Pirineu oriental. Es tracta d'un circuit al qual s'hi accedeix amb teleesquí i que permet fer una baixa de més de 400 metres de llargada en forma de doble S. Aquest serà un dels al·licients que ofereix el nou Puigbalador en el vessant més lúdic, i que acompanyarà de forma complementària l'activitat principal que continuaran sent els esports de lliscament sobre la neu.\nDe cara a la temporada 2020-21 'obrirà una pista de patinatge i un remuntador específic per al circuit de tubbing ja esmentat.\nUn projecte de reobertura pensat per tot l'any\nEl projecte de JulienSabarthes també promou les activitats a l'estació per a tot l'any. De cara a l'estiu estan previstes noves activitats lúdiques a l'estació, les quals també es complementaran amb les activitats de natura i esportives pròpies de la muntanya, com ara el senderisme, les travesses de muntanya i les rutes de natura.\nEstà previst que els mesos de juliol i agost s'obri una botiga de manteniment, lloguer venda i reparació de bicicletes de muntanya, una activitat que també tindrà un espai important a l'estació un cop s'acabi la temporada de neu.\nEl futur com a estació d'esquí alpí\nAra bé, Puigbalador no renuncia a tornar a ser el que ja va ser en el seu dia: una estació d'esquí alpí de mida mitjana-petita i un ambient familiar. Però JulienSabarthes explica que "de moment això no és possible. No hi renunciem, però en un futur immediat ens hem de centrar una temporada més en les parts baixes de l'estació. No vol dir que no pensem en el telecadira i en els teleesquís de la part alta. Primer hem de consolidar el que és viable i més endavant ja veurem com afrontem la reobertura total de l'estació".\nSabarthes recorda que "la part alta de l'estació és oberta als qui practiquin l'esquí de muntanya" i ha recordat que "precisament aquests dies la part alta llueix un magnífic aspecte, amb més d'1,5 metres de neu".\nL'estat de pistes actual\nLa temporada ha començat tard a Puigbalador. Si bé va començar a nevar al novembre i hi va deixar un bon gruix de neu, les altes temperatures de desembre van fer baixar el mantell de neu fins a mínims poc pràctics per a l'esquí.\nEn paral·lel, la xarxa de neu produïda s'ha estat posant a punt aquest mes de desembre passat. Perquè? Després de dos anys sense posar els canon en marxa, els nous responsables de l'estació s'han vist obligats a fer inversions en la xarxa que han estat quantioses i han portat més feina i temps del previst. El gener les temperatures han estat suaus i no es va poder produir prou neu.\nFinalment la llevantada Glòria de la setmana passada ha deixat l'estació en una situació impecable. El resultat és que, ara com ara, Puyvalador té 55 cm de neu pols trepitjada a la cota 1.700 i de gairebé 100 cm a la cota 1.850, on hi arriba un dels actuals teleesquís que tenen inici a la cota 1700 i que és el que s'obre els caps de setmana.\nEls caps de setmana s'obren tots els serveis de l'estació, com ara lloguer d'equips, restaurant, escola i botiga.\nCota 1700 de Puigbalador ahir dimecres pel matí


VDMbasquet – Reglament de règim intern\nReglament de règim internCBVilassarDeMar2016-02-17T15:23:00+00:00\nJuliol de 2015–Gener de 2016\n1. Àmbit d’actuació\n2. Regles bàsiques sobre els jugadors\n3. Sobre els entrenadors\n4. Sobre la comissió tècnica\n5. Sobre el delegat de camp\n6. Sobre el delegat d’equip\n7. Sobre els representants dels jugadors (familiars i tutors)\n10. Sobre el procediment sancionador\n11. Instrucció d’expedients per infraccions\n12. Disposicions addicional i final\nEl Club de Basquet Vilassar de Mar, en endavant CBVdM, pretén formar els seus jugadors de forma integral, utilitzant l’esport com una eina educativa en un entorn segur i favorable, remarcant els valors tradicionals de l’esport, de superació i de respecte vers els altres.\nAquest reglament pretén regular el funcionament intern del club afavorint la convivència esportiva i social entre els seus membres. El coneixement, compliment i acceptació del mateix per part d’entrenadors, jugadors i familiars és un requisit indispensable per formar part del Club.\nPer tal de garantir el compliment d’aquests objectius, es fixen un conjunt de drets i deures, de caràcter recíproc, que pretenen orientar el seu bon funcionament.\nTothom que pertanyi a aquest club ha de transmetre una bona actitud, sempre basada sempre en els valors, la dignitat del CBVdM i recolzar la política esportiva i administrativa del club.\nEl present reglament només serà d’aplicació en els àmbits personal i de les instal·lacions.\n1.1 Els esportistes inscrits en el CBVdM des de la formalització de la seva inscripció fins a la seva baixa.\n1.2 Els monitor/es, entrenadors, i resta del personal tècnic o administratiu del CBVdM durant la seva vinculació amb el Club.\n1.3 Els pares/mares i/o tutors legals dels jugadors d’ara en endavant els representats dels jugadors des del moment de la inscripció del seu fill/a fins a la seva baixa, en aquells aspectes que li siguin aplicables.\n1.4 Les instal·lacions esportives utilitzades pel club per a la realització dels entrenaments i partits són instal·lacions municipals. Per tant, tenim l’obligació de respectar-les i cuidar-les al màxim, ja que són propietat de tots els ciutadans de Vilassar de Mar.\n1.5 Els jugadors tindran un ús adequat i responsable de les instal·lacions i del material esportiu. En cas d’un mal ús, els empleats de l’Ajuntament, o en el seu defecte el responsable de les instal·lacions, pot denegar l’accés a les pistes del jugador, equip, o acompanyants de l’equip.\n1.6 La conservació i bon ús de les instal·lacions municipals són responsabilitat de les persones que formen part del Club.\n1.7 Els representants dels jugadors no tenim cap dret sobre les instal·lacions i no podem gaudir de les mateixes sense el permís corresponent de l’Ajuntament.\n1.8 Això s’amplia en els desplaçaments a les instal·lacions d’altres equips.\n2. SOBRE ELS JUGADORS\n2.1 El CBVdM admetrà totes les persones que vulguin formar part del club sense cap mena de discriminació.\n2.2 Tots els jugadors, una vegada firmada la fitxa, pertanyen al club a tots els efectes i no podran disputar cap competició oficial ni entrenament fora del seu equip a no ser que hagi estat autoritzat pel seu entrenador.\n2.3 Si un jugador, a la vegada és entrenador i causa baixa en el Club per jugar en un altre Club, tindrà l’obligació de deixar de ser entrenador.\n2.4 És obligatori l’ús de l’equipament esportiu oficial del club en els partits, tant oficials com amistosos. Per tant, haurà d’adquirir la roba esportiva del club.\n2.5 La roba esportiva és propietat del jugador i és la seva responsabilitat mantenir-la en bon estat.\n2.6 Els jugadors han de tenir cura del material i de les instal·lacions i han d’utilitzar adequadament el material esportiu, sigui del club o de qualsevol membre del club.\n2.7 Tots els jugadors del CBVdM tenen dret a què la seva activitat es desenvolupi en les millors condicions d’espai, material i amb la supervisió tècnica adequada.\n2.8 Els jugadors tenen dret a ser respectats i a rebre la formació esportiva necessària per al seu desenvolupament; tenen dret a la seva integritat física i psíquica i a ser tractats amb justícia i equanimitat.\n2.9 Els jugadors tenen dret a que es respecti la seva intimitat i a estar emparats i defensats enfront d’ofenses verbals o físiques.\n2.10 Tots els integrants del CBVdM tenen dret a percebre la preparació adient amb la seva edat per iniciar-se o perfeccionar-se en la pràctica del bàsquet. Per això el Club posa a la seva disposició: Un entrenador o dos per equip, material esportiu (no roba esportiva) per poder entrenar i disputar els partits i tenir a la pàgina web del club la informació i els tràmits a seguir i a on acudir en cas de lesió.\n2.11 Obtenció de la carta de llibertat en donar-se de baixa del club, a final de temporada, sempre que s’estigui al corrent del pagament de les quotes i es torni el material propietat del CBVdM. En cas de sol·licitar la baixa anticipada abans de final de temporada el CBVdM no donarà la carta de llibertat al jugador.\n2.12 Els jugadors tindran l’obligació de fer-se una revisió mèdica-esportiva abans de començar la temporada, d’acord amb el que indiquen les normes federatives.\n2.13 Tot jugador que s’incorpori a la disciplina del CBVdM haurà d’adquirir l’ equipació obligatòria del club.\n2.14 Tot jugador que extraviï qualsevol part de l’equipació oficial del club estarà obligat a tornar adquirir-la per poder participar en els partits oficials o amistosos.\n2.15 S’acudirà als entrenaments amb roba i equipació adequada, mai amb roba de carrer.\n2.16 Queda prohibit assistir als partits amb roba de qualsevol altre club que no sigui el CBVdM.\n2.17 Tot jugador podrà ser requerit per motius tècnics a disputar partits o entrenaments amb qualsevol categoria superior del club.\n2.18 Els desplaçaments als partits aniran a càrrec dels jugadors o familiars.\n2.19 Els jugadors que abandonin la disciplina del club durant la temporada sense una causa que ho justifiqui (malaltia, canvi de residència,…) s’atindran al règim disciplinari de la Federació Catalana de Basquetbol ja que el CBVdM es reservarà el dret d’incoar un expedient disciplinari i denunciar el cas davant del comitè de competició de l’esmentada federació.\n2.20 No s’acceptaran jugadors a mitja temporada, a no ser que la comissió esportiva en consideri necessària la incorporació.\n2.21 Els jugadors s’han de mostrar receptius i predisposats a seguir les ordres dels entrenadors.\n2.22 Els jugadors hauran d’abonar la quota mensualment. La falta de pagament de les quotes sense justificar suposarà la baixa del club sense carta de llibertat.\n2.23 En cas de lesió i/o malaltia la quota s’ha de seguir abonant. En cas contrari suposarà la baixa del club sense carta de llibertat.\n2.24 Tant l’assistència als entrenaments com als partits és obligatòria.\n2.25 No es podrà abandonar l’entrenament o marxar de la banqueta durant el transcurs d’un partit sense el consentiment de l’entrenador.\n2.26 L’arribada als entrenaments haurà de ser a l’hora citada i el jugador ha d’estar equipat de manera adequada.\n2.27 S’ han de portar les ungles ben tallades, els cabells recollits i evitar el maquillatge.\n2.28 No es pot portar cap objecte que pugui fer mal als altres jugadors (rellotge, polseres, arracades, collarets, etc.).\n2.29 L’ assistència i puntualitat és obligatòria a tots els entrenaments i partits. És obligatori avisar a l’entrenador en cas d’absència justificada (lesió i/o malaltia).\n2.30 Les sancions federatives del comitè de disciplina que suposin una càrrega econòmica per al club han de ser assumides totalment per l’infractor.\n2.31 Les faltes tècniques segons el reglament de la federació catalana poden portar una sanció de caràcter intern per part del club.\n2.32 Queda prohibit l’ús d’alcohol, tabac, i/o qualsevol substància il·legal durant les activitats del club.\n2.33 El comportament ha de ser exemplar dins i fora dels terrenys de joc, tenint present a la institució i ciutat que representem.\n2.34 S’ha de complir el reglament esportiu tant en els partits com en els entrenaments i arreu a on es representi a al club.\n2.35 En cas d’assistència a tornejos i partits fora de casa, el club no es farà responsable de las actuacions individuals/col·lectives dels jugadors i/o familiars.\nEls responsables de cada equip seran els entrenadors, que han de mantenir sempre els principis i la dignitat del club, i recolzar la política esportiva i administrativa del club. Com a responsables docents del club, han de ser tractats amb el màxim respecte\n3.1 Els entrenadors del CBVdM tenen dret a què la seva activitat es desenvolupi en les millors condicions d’espai i material.\n3.2 Tenen dret a ser respectats i a rebre la formació esportiva necessària per al seu desenvolupament. Tenen dret a la seva integritat física i psíquica.\n3.3 Tenen dret a què es respecti la seva intimitat i a estar emparats i defensats enfront d’ofenses verbals o físiques.\n3.4 Han de rebre del club l’atenció i els mitjans necessaris per desenvolupar la seva tasca, sempre dins d’uns marges raonables i en funció de les possibilitats i recursos del Club.\n3.5 Han de ser puntuals i assistir a tots els entrenaments i partits. Són responsables de tot el material propietat del club que precisi utilitzar per a cada entrenament o partit.\n3.6 Cada entrenador s’ha de presentar als entrenaments amb suficient antelació i preparar el material necessari.\n3.7 Dirigirà els entrenaments de forma activa, utilitzant sempre roba i calçat esportius.\n3.8 No podran modificar horaris d’entrenament/partits sense el coneixement de la comissió tècnica.\n3.9 Hauran de justificar la seva absència davant la comissió tècnica. En cas de preveure la impossibilitat d’assistir a una activitat, han de buscar un substitut capacitat i autoritzat per club per desenvolupar la seva tasca.\n3.10 És responsabilitat de l’entrenador el correcte ús de les pistes, els vestidors i el material utilitzat durant els entrenaments o els partits. El material ha de quedar endreçat després del seu ús.\n3.11 Complir amb la tasca que se li ha encomanat i per a la qual s’ha compromès, a més de respectar els drets dels jugadors i fer complir els deures d’aquests.\n3.12 Tenir a disposició del coordinador tècnic el dossier personalitzat de l’equip, degudament actualitzat, a més del lliurament dels informes periòdics.\n3.13 Anar als partits, oficials o amistosos, amb la roba oficial del club.\n3.14 Repartir o recollir els documents que faciliten la comunicació entre el club, els jugadors i els familiars, dins els terminis establerts.\n3.15 Cada entrenador té la potestat d’establir uns criteris disciplinaris dins del seu equip. Aquests criteris, però, hauran d’estar en consonància amb les normatives del club i han d’estar prèviament aprovades per la comissió tècnica.\n3.16 Sota cap concepte, l’entrenador, monitor o delegat podrà expulsar un jugador menor d’edat fora del recinte en horari d’entrenament.\n3.17 Els entrenadors no tenen la potestat de fitxar jugadors sense l’autorització pertinent de la comissió esportiva.\n3.18 Els entrenadors seran un model a seguir pels seus jugadors, pel que fa a la puntualitat i al compromís i comportament.\n3.19 Els entrenadors han de seguir les directrius de la coordinació tècnica i de la comissió esportiva.\n3.20 Els entrenadors seran informats dels assumptes relacionats amb la seva persona, relacions amb l’entitat en general, i en particular de les decisions que afectin el seu equip i/o persona.3.21 Hauran de ser escoltats en les reunions tècniques i contribuiran a la presa de decisions d’àmbit esportiu.3.22 Es faran càrrec de les sancions federatives eventualment imposades i seran carregades a la nòmina posterior a la sanció.3.23 Tractaran amb respecte a totes les persones implicades en l’activitat que desenvolupen, evitant actituds i gestos que puguin generar aldarulls o mala imatge del club.\n3.21 Els entrenadors atendran les consultes dels pares en horari que no interfereixi l’activitat dels entrenaments normals i en referència a temes que afectin als seus fills en la part educativa i/o formativa del personal Si l’ entrenador considera convenient, traslladarà la consulta a la coordinació tècnica.\n4.1 La comissió tècnica està formada pels coordinadors.\n4.2 La comissió tècnica té una independència total pel que fa a l’aplicació de criteris en els entrenaments i direcció de partits.\n4.3 Els coordinadors, amb el vistiplau de la comissió esportiva, confeccionaran abans de l’inici de cada temporada un pla de treball en el qual hi constaran els objectius generals, la formació d’equips i els grups d’entrenament. Aquest pla de treball serà d’obligat compliment per part dels entrenadors.\n4.4 Les funcions de la comissió tècnica (conjunt de coordinadors):\na. Elaborar la planificació conjuntament amb la comissió esportiva.\nb. Definir els objectius inicials de cada categoria.\nc. Reunir-se periòdicament amb els entrenadors.\nd. Confeccionar els horaris d’entrenaments, la distribució de les pistes i el calendari de competició .\ne. Mantenir una bona comunicació amb els familiars dels jugadors.\nf. Responsabilitzar-se dels equips sèniors conjuntament amb Junta i la Comissió Esportiva i l’entrenador d’aquest equip.\ng. Els coordinadors tècnics seran els responsables de la coordinació esportiva.\n4.5 Les funcions dels coordinadors:\na. Supervisaran la feina dels entrenadors i les activitats de cada equip.\nb. Redactaran informes en tots aquells aspectes esportius que sigui necessari.\nc. Avaluaran els fonaments tècnics i tàctics que siguin oportuns en cada equip, procurant que s’adaptin a l’edat dels jugadors.\nd. Supervisaran les programacions i proposaran activitats que es puguin fer als entrenaments. Les normes del joc i la durada de les programacions tindran en consideració l’edat i la comprensió dels nens amb l’ajuda de la comissió esportiva.\ne. Participaran activament en el control i el seguiment del treball que fa l’entrenador.\nf. Proposaran aspectes relatius a la millora del funcionament en l’àrea esportiva.\ng. Es responsabilitzaran de resoldre els problemes que sorgeixin en les activitats esportives desenvolupades pel club.\nh. Informaran la junta pels camins reglamentaris de tots els fets esportius i disciplinaris que afectin el club.\ni. Informaran a la comissió esportiva en el cas de problemes que es considerin de més magnitud, i la comissió decidirà el procediment a seguir d’acord la normativa.\nj. Dirigiran els grups de treball que formen els equips.\nk. Coneixeran els entrenadors i els proporcionaran tota la formació que estigui al seu abast amb l’ajuda de la comissió esportiva.\nl. Organitzaran reunions periòdiques amb els entrenadors.\nm. Es reuniran amb la comissió esportiva amb una periodicitat mínima mensual.\nn. Planificaran les competicions i els tornejos en els quals participi el club. coordinaran i gestionaran els partits amb els entrenadors i la Federació Catalana de Bàsquet.\no. Faran complir el Reglament de règim intern. Tindran competència sancionadora amb els jugadors del club i els seus entrenadors.\np. Vetllaran per fer complir el codi ètic esportiu que garanteixi una educació integral dels nostres jugadors. A més faran conèixer i vigilar que aquest reglament de règim intern es compleixi.\n5.1 El delegat de camp és la persona que compta amb corresponent llicència federativa i que s’encarrega de la coordinació de l’ordre en el terreny de joc. La llicència de delegat de damp habilita per desenvolupar la seva tasca amb tots els equips del mateix club.\n5.2 El delegat de camp serà designat pel dlub local i portarà l’equipació del club per a ser identificat.\n5.3 Correspon al delegat de camp realitzar les següents funcions:\na. Facilitar als equips que disputen un partit els bancs o les cadires suficients per situar l’entrenador, els jugadors, delegat d’equip i assimilats, proveïts de llicència federativa.\nb. Ordenar la col·locació dels bancs o cadires a la distància reglamentària de la taula d’anotació, convenientment aïllats del públic, impedint que hi hagi persones no autoritzades.\nc. Respondre de l’ordre, sol·licitant si s’escau la intervenció necessària de la força pública abans, durant i després de la trobada.\n5.4 El delegat de camp es presentarà a l’equip arbitral i, si escau, al delegat federatiu, abans de començar a la trobada per acompanyar-los des de l’entrada al recinte esportiu fins als seus vestidors i des d’aquests al terreny de joc abans del començament, durant el descans i fins que l’equip arbitral abandoni la instal·lació esportiva. Així com en qualsevol altra circumstància durant el transcurs de la trobada en què resulti oportú, complint les instruccions que rebi de l’equip arbitral o del delegat federatiu.\n5.5 El delegat de camp es donarà a conèixer a l’equip visitant, actuant d’enllaç entre els equips i assenyalant els vestidors a utilitzar.\n5.6 La funció del delegat de camp és incompatible amb qualsevol altra relacionada amb el partit.\n6.1 El delegat de l’equip representarà a l’equip en els partits, fent d’enllaç entre l’entrenador, el club contrari i l’àrbitre.\n6.2 El delegat de l’equip depèn de l’entrenador. La seva funció principal és la de col·laborar amb totes aquelles funcions que l’entrenador o la coordinació tècnica sol·liciti.\n6.3 Coneixerà i vigilarà el compliment de les normes de caràcter general pels esportistes.\n6.4 Anirà als partits amb la roba oficial del club.\n6.5 Informarà puntualment al coordinador d’aquells actes que puguin afectar a la bona marxa de l’equip.\n6.6 Mantindrà totes aquelles reunions que la coordinació cregui oportunes.\n6.7 A principi de temporada l’entrenador escollirà, d’acord amb els pares un mínim d’un pare delegat d’equip que serà el nexe d’unió amb la junta, els coordinadors i els entrenadors i la resta de pares.\n7. SOBRE ELS REPRESENTANTS DELS JUGADORS\n7.1 El club actua des del convenciment que la participació i la implicació dels representants dels jugadors (pares, mares i tutors) és fonamental per poder dur a terme el nostre projecte.\n7.2 És responsabilitat seva ajudar el seu fill a mantenir el compromís adquirit amb l’equip d’anar als entrenaments, partits i altres actes del club.\n7.3 Han de col·laborar en el desenvolupament educatiu i esportiu que el club intenta donar, inculcant valors com la cooperació, paciència, lleialtat, autocontrol, humilitat, solidaritat… fonamentals dins de qualsevol relació social.\n7.4 Hauran d’animar, ajudar i col·laborar per afavorir la bona marxa del club, són una part fonamental pel bon funcionament.\n7.5 Facilitaran la funció, el treball i les decisions dels entrenadors, coordinadors i dels delegats de l’equip.\n7.6 Evitaran en el màxim possible comentaris tècnics tàctics als entrenadors i jugadors, tant en partits com en entrenaments.\n7.7 Facilitarà que els jugadors acudeixin assíduament i arribin puntuals als entrenaments i els partits així com que vagin amb l’equipació adequada per a cada activitat.\n7.8 Els representants dels jugadors poden formular queixes o suggeriments. Totes aquestes accions han de dirigir-se, verbalment o per escrit, al coordinador de la categoria que pertoqui, estant aquest obligat a contestar de la mateixa forma que ha rebut la consulta en un termini màxim de 30 dies.\n7.9 Els representants dels jugadors han de col·laborar en els desplaçaments als partits i competicions, vetllant perquè arribin amb l’antelació necessària fixada pels entrenadors. Les decisions preses per la majoria dels tutors respecte als desplaçaments han de ser acceptades per a tots i totes.\n7.10 En els partits i competicions, els representants dels esportistes i seguidors amb general hauran de tenir una actitud correcta amb els seguidors contraris, esportistes, àrbitres i jutges, situant-se sempre a la zona de públic. Hauran de defugir de comportaments violents o insultants en qualsevol manifestació esportiva. Els seguidors són també representants de l’equip i del nostre club.\n7.11 Cal recordar al públic en general, no es poden embrutar les graderies i que en cas de menjar cal fer-ho de manera cívica, utilitzant les papereres.\n7.12 El pagament de la matrícula i de la quota mensual és indispensable per a la realització de qualsevol activitat organitzada pel CBVdM.\n7.13 Aportar al club els documents sol·licitats sobre els seus fills en relació a les dades personals, metges, etc. que siguin necessaris per a la seva inscripció en el mateix club, federació, etc.\n7.14. Tots els representants dels jugadors tenen dret, quan així ho sol·licitin i fora d’horaris d’entrenaments, a rebre de l’entrenador, els coordinadors o Junta directiva la informació sobre el seu fill que pugui ser d’interès.\n7.15. La inscripció d’un jugador al club suposa el reconeixement, respecte i acceptació per part dels pares de les activitats que realitza el club, així com del present reglament.\nTindran especial rellevància les conductes que posin en perill la seguretat dels membres del club o que mantinguin una relació amb el club, que es descriuen a continuació:\n8.1. Insultar oralment o per escrit, fer gestos o utilitzar gràfics grollers, amenaçadors o amb l’objectiu d’ofendre.\n8.2 Agredir físicament, colpejar o exercir violència contra persones o instal·lacions.\n8.3. Discriminar algú ja sigui per la seva condició social, econòmica, religió, pensament polític o filosòfic, ascendència ètnica, nom, nacionalitat, orientació sexual, discapacitat, defectes físics o qualsevol altra circumstància.\n8.4. Exhibir, transmetre o difondre per mitjans tecnològics qualsevol conducta de maltractament.\n8.5. Realitzar assetjament o atac de connotació sexual.\n8.6. Portar qualsevol tipus d’arma o estri similar, ja sigui autèntic o amb aparença de ser real.\n8.7. Portar, vendre, comprar, distribuir o consumir begudes alcohòliques, drogues o substàncies il·lícites, o trobar-se sota els seus efectes, dins o fora de l’establiment educacional en activitats organitzades, coordinades, patrocinades o supervisades pel club.\n8.8 La reparació de danys o desperfectes causats per actituds irresponsables o impròpies hauran de ser assumides i abonades pels jugadors o els seus responsables legals.\n8.9 En cas contrari podria significar una sanció greu pel jugador o una reclamació per al tutor.\n8.10 Els equips sènior hauran de fer efectiva la compensació econòmica sota risc de pèrdua de llicència federativa.\n9.1 Per tal d’aconseguir un millor equilibri i imparcialitat en la consideració d’un cas en concret, es fa convenient la creació d’una comissió que s’encarregui de vetllar per la correcta aplicació d’aquest reglament.\n9.2 La comissió disciplinaria és l’òrgan encarregat d’estudiar, i en cas necessari, sancionar tot tipus de conductes que, per estar en contra del reglament intern del CBVdM, mereixen la consideració de falta lleu, greu o molt greu.\n9.3 Aquesta comissió rebrà la corresponent petició d’actuació per part de la comissió corresponent a cada cas i serà l’òrgan que determinarà les sancions per les faltes molt greus. Es contempla com a òrgan consultiu per a la junta directiva del club i serà l’únic òrgan que tindrà la potestat de fer efectives les sancions més greus.\n9.4 La composició de la Comissió disciplinària permanent serà la següent: el President de CBVdM, un vicepresident, un coordinador de cada àrea de la Junta directiva, dos vocals de la Junta directiva i la Comissió tècnica.\n9.5 Aquest organisme serà permanent. La seva vigència coincidirà amb el mandat de la junta i només es renovarà en cas de renúncia d’algun dels seus membres. Perquè qualsevol decisió de la comissió disciplinària sigui efectiva hi hauran d’assistir un mínim de 5 membres dels anteriorment mencionats.\n10.1. La potestat disciplinària correspon al CBVdM.\n10.2 Els possibles problemes derivats de les activitats que es desenvolupen en el si del club s’hauran de resoldre en un clima de diàleg, tot procurant sempre no prendre mesures correctives.\n10.3 Les sancions han de ser conegudes i acatades per tots els membres del club. Seran comunicades als jugadors sancionats, i als representants dels jugadors en el cas de menors d’edat.\n10.4 L’ordre formal per aplicar una sanció és el següent:\nAvís per escrit d’expulsió.\n10.5 Són faltes, totes les infraccions comeses en relació als deures establerts en el present reglament de règim intern.\n10.6 Les faltes poden ser de tres tipus: lleus, greus i molt greus.\n10.7 Les faltes lleus són competència de l’ entrenador i la comissió tècnica. Són faltes lleus:\na) Les faltes de respecte a àrbitres, entrenadors i membres de la junta directiva de manera que signifiquen una lleugera incorrecció o falta de respecte lleu.\nb) Les faltes de respecte amb el públic i amb altres jugadors.\nc) L’actitud passiva en els entrenaments i/o partits, sempre que no suposin una reiteració.\nd) Arribar tard als entrenaments, partits o desplaçaments dels partits, sempre que no suposin una reiteració.\nf) Negar-se a acudir a la convocatòria d’un equip de categoria superior a fi de cobrir les necessitats del club, sense justificació aprovada per l’entrenador.\n10.8 Les faltes greus són competència de la comissió tècnica. Són faltes greus:\nc) L’incompliment de les ordres rebudes per part d’entrenadors, àrbitres i jutges durant un partit.\nd) Els actes notoris i públics que atemptin contra la dignitat esportiva i personal de qualsevol persona, sempre que no tinguin caràcter d’infracció molt greu.\ne) La falta d’assistència o de puntualitat reiterada als entrenaments o als partits sense justificació.\ng) La manca de cura amb les instal·lacions i el material utilitzats, siguin propis o aliens. L’import dels possibles danys causats anirà a càrrec de l’infractor o infractors.\nh) La reincidència en dues faltes lleus.\n10.9 Les faltes molt greus són competència de la comissió disciplinària. Són faltes molt greus:\nc) Les protestes aïrades i ofensives, les intimidacions o coaccions fetes contra jugadors, entrenadors, àrbitres, jutges, directius i qualsevol altra autoritat esportiva.\nd) La desobediència manifesta a l’entrenador durant un entrenament o un partit.\nf) La reincidència en dues faltes greus.\ng) La falta d’assistència a entrenaments o partits de forma reiterada.\nh) Totes les recollides en l’article 8 del Reglament de règim intern del club.\n10.10 La comissió tècnica decidirà en cada moment si la falta comesa és lleu, greu o molt greu. En els dos primers casos la comissió tècnica podrà aplicar directament la sanció necessària.\n10.11 En cas en què la comissió tècnica consideri que es tracta d’ una falta molt greu la traslladarà a la comissió esportiva, que en cas de ratificar la decisió de la comissió tècnica convocarà la comissió disciplinaria. Mentrestant, el jugador complirà una sanció greu que es descomptarà de la possible sanció final.\n10.12 La comissió tècnica té l’obligació d’informar a la comissió esportiva de totes les sancions lleus i greus que hagi aplicat dintre de les seves competències en les reunions periòdiques. Tindrà l’opció de demanar una reunió urgent per als casos més greus.\n10.13 El procediment serà, prèvia reunió amb el sancionat perquè tingui dret a explicar-se, l’aplicació immediata d’una sanció greu. Finalment, el cas serà sotmès a la comissió esportiva per analitzar si la falta té caràcter molt greu o no.\n10.14 Les sancions per a les infraccions lleus són:\na) Amonestació verbal privada a càrrec de l’entrenador.\nb) Suspensió de la pràctica esportiva i/o assistència a partits per un període no superior a 8 dies consecutius.\n10.15 L’amonestació escrita correspon al coordinador, prèvia recomanació de l’entrenador.\n10.16 En cas de ser menor d’edat, l’entrenador i el coordinador convocaran als representants del jugador per comunicar, amb la màxima rapidesa, l’amonestació i els motius pels quals s’aplica.\n10.17 Les sancions per a les infraccions greus són:\na) Amonestació en privat. En principi, de manera verbal encara que per als casos més significatius podria ser per escrit.\nb) Suspensió o inhabilitació temporal de la pràctica esportiva i/o assistència a partits per un període no superior a 15 dies consecutius. En cas de no poder ser complerts en una mateixa temporada, s’acumularan en la següent.\n10.18 Les sancions per a les infraccions molt greus són:\na) Amonestació per escrit que implica suspensió o inhabilitació temporal de la pràctica esportiva i/o assistència a partits per un període comprès entre els 16 dies i una temporada. En cas de no poder ser complerts en una mateixa temporada, s’acumularan a la següent. També pot comportar la privació temporal del drets com a jugador.\n10.19 Aquest tipus d’infraccions i la seva corresponent sanció seran tractades per la Comissió Disciplinària que podrà ser convocada exclusivament per la comissió esportiva per aquest tipus d’infraccions.\n10.20 En cas de sanció per part del CBVdM com a conseqüència d’un comportament incorrecte d’algun dels jugadors i/o entrenadors, i que derivi en una sanció econòmica pel club, l’import d’aquesta serà satisfet per la mateixa persona o persones sancionades.\n10.21 En els casos més greus, es pot proposar a la Junta directiva l’expulsió del club i, si es considera oportú, elevar un expedient a la Federació Catalana de Bàsquet, perquè en tingui coneixement.\n10.22 La 1a sanció correspon a l’entrenador i al coordinador, la 2a i 3a sanció a la comissió esportiva.\n11. INSTRUCCIÓ D’EXPEDIENTS PER LES INFRACCIONS LLEUS, GREUS I MOLT GREUS\nL’infractor disposarà de 20 dies per interposar recurs escrit davant la junta directiva. Aquesta disposarà de 20 dies més per pronunciar-se. Contra la seva decisió no es pot interposar cap recurs.\n11.1 Per imposar una sanció lleu l’entrenador procedirà en cas de sanció verbal. Si ha de ser escrita, serà competència del coordinador que es reunirà amb l’entrenador i el jugador en cas dels majors d’edat o, en cas necessari, es convocarà al pares/tutors legals. Es comunicarà la sanció que juntament amb l’entrenador han determinat i el motiu pel qual s’aplica. Una vegada aplicada, el coordinador ho comunicarà a la comissió esportiva en la reunió mensual.\n11.2 Per imposar una sanció greu serà competència del coordinador, prèvia petició de l’entrenador. Aquesta sanció haurà de ser comunicada pel coordinador per escrit, prèvia reunió amb l’entrenador i el jugador en cas dels majors d’edat o, en cas necessari, es convocarà als pares/tutors legals. Es comunicarà la sanció que juntament amb l’entrenador han determinat i el perquè s’aplica. Una vegada aplicada la mateixa el coordinador ho comunicarà a la comissió esportiva en la reunió mensual.\n11.3 Imposar una sanció molt greu serà responsabilitat de la comissió disciplinària.\na) Serà preceptiva la instrucció prèvia d’un expedient, en el qual l’infractor té dret a conèixer l’acusació feta contra ell i podrà fer, davant la comissió disciplinària, les al·legacions que estimi oportunes.\nb) Se citarà al jugador, si és menor d’edat també als seus representants (pares/mares/tutors) i a totes les persones que consideri la comissió tècnica perquè puguin aportar dades d’interès sobre el cas i facilitar la decisió de la comissió disciplinaria.\nc) Un cop comunicada la instrucció de l’expedient, la seva resolució no podrà excedir els 30 dies hàbils. Se citarà al jugador (en cas de menors d’edat, als seus representants) a l’entrenador i a la comissió tècnica i se’ls comunicarà les faltes que se l’hi imputen i la proposta de sanció acordada per escrit.\nd) En aquest procediment el jugador podrà estar complint una suspensió greu que no s’acumularà amb la sanció final. Aquesta sanció podrà aplicar-la directament la comissió tècnica i proposar a la vegada a la comissió esportiva una sanció molt greu que determinarà el procediment a seguir.\n12. DISPOSICIÓ ADDICIONAL i FINAL\nEls jugadors, entrenadors o qualsevol persona pertanyent al club que tingui qualsevol dubte poden utilitzar els mitjans de comunicació oficials que el club posa a disposició de jugadors i famílies.\n12.1 DISPOSICIÓ ADDICIONAL TRANSITÒRIA. Aquest Reglament de Règim Intern no pot contradir els Estatuts del CBVdM. Tot integrant del club ha de conèixer i acceptar aquesta normativa general en el moment en què formalitza la seva matrícula.\n12.2 DISPOSICIÓ FINAL. Aquest reglament podrà ser modificat per la junta directiva, que mantindrà la màxima potestat sobre qualsevol decisió del mateix. Per poder modificar el règim sancionador s’haurà de portar a l’assemblea de socis per a la seva aprovació a petició expressa de la junta directiva. Una vegada aprovat, serà d’aplicació immediata dins de les competències dels membres de la junta o dels empleats del club.\n12.3 Qualsevol situació no contemplada en aquest reglament serà resolta segons els criteris establerts per la junta directiva, reunida en sessió extraordinària a petició de la comissió disciplinària.


Què és la CNT? |\nLa Confederació Nacional del Treball: EL TEU SINDICAT!\nTots la resta de sindicats et demanen el vot. La CNT no. No volem que ens votis. A la CNT tenim altres interessos, i altres maneres de pensar i d’organitzar-nos.\nLA CNT: UN SINDICAT PER A LLUITAR\nLa CNT és un sindicat de treballadors/es amb molts anys de lluita i d’experiència a les seves espatlles.\nLa CNT no és una empresa d’assegurances, ni una gestoria laboral, ni una burocràcia sindical. El nostre sindicalisme es troba lluny de la burocràcia i dels despatxos oficials, es fa al carrer i als centres de treball. La CNT entén el sindicat com a eina de defensa dels treballadors i com a instrument de transformació social.\nEns organitzem a les federacions i seccions sindicals de la CNT per a practicar diàriament la solidaritat i per no caure en l’error de pensar que el sindicalisme és arreglar el nostre problema personal i oblidar-nos dels demés. Per exemple, quan sorgeix un conflicte laboral a una empresa, no importa de quin ram sigui, tota la CNT es posa en marxa per defensar als treballadors que tenen problemes.\nEls treballadors no han de ser elements passius als que es recorre solament quan hi han eleccions a la empresa.\nTots els aspectes relacionats amb la defensa dels nostres interessos, condicions laborals, mobilitzacions,… han de ser decidits i portats a terme per nosaltres mateixos, pels afectats. Si això no és així, els treballadors perdem en mans de tercers el nostre dret a informar-nos i decidir. Ens entreguem en un exercici diari de delegacionisme i resignació en els comitès de l’empresa, formats per càrrecs que es deuen solament als seus privilegis personals, i als interessos de la burocràcia sindical a la que pertanyen. “Sindicats” que es mouen amb l’única finalitat d’obtenir més delegats a las eleccions sindicals, i així poder cobrar les corresponents subvencions de la patronal i de l’Estat per cada delegat elegit.\nPer tot això, la CNT sempre ha rebutjat integrar-se al model vertical i autoritari imposat des de l’Estat i la Patronal, es diguin ara comitès d’empresa, abans enllaços sindicals, jurats mixtes, etc.\nEn resum, amb aquestes estructures es reprodueix al món del treball el model polític parlamentari:\n1- Entreguem cada 4 anys els nostres drets de decisió i informació en mans de càrrecs jeràrquics, verticals i molt difícilment revocables. Al llarg de tot aquest temps, no tenen ni per què demanar la opinió ni tan sols donar explicacions als treballadors a qui legalment "representen". Solament ells decideixen.\n2- Els càrrecs de delegats de personal o membres dels comitès d’empresa comporten una sèrie de privilegis personals (hores sindicals, blindatge del contracte, etc.) que no tenen la resta de treballadors. És l’estratègia del “divideix i venceràs”: la minoria de treballadors membres de comitès de empresa o delegats de personal tenen uns privilegis i interessos diferents al conjunt de la plantilla, son fàcils de corrompre, i es doten de les capacitats de negociació, informació, i decisió, que haurien de tenir el conjunt de la plantilla.\n3- Els sindicats que s’avenen a jugar en aquestes estructures promogudes per l’Estat i la Patronal, acaben dependent d’elles, a través de les subvencions directes que representen cada delegat. Al final, el seu objectiu últim no és ja defensar als seus afiliats, si no aconseguir més delegats a las eleccions sindicals. Això és deu a la dependència a les subvencions que els permeten tenir càrrecs remunerats.\n4- El cercle es tanca: la iniciativa, l’acció i les decisions dels treballadors queden anul·lades amb els comitès d’empresa o delegats de personal, amb delegats que són privilegiats i que són més propers a l’empresa que els atorga tota classe de prebendes i subvencions, i les burocràcies sindicals es venen al joc d’eleccions+subvencions+signatura d’acomiadaments i de reformes laborals i convenis regressius. L’últim efecte desitjat, és el que es produeix a conseqüència de l’acceptació per part dels treballadors de què la defensa dels drets i interessos queda en mans dels comitès d’empresa o delegats de personal i de las burocràcies sindicals que participen en ells.\nJa no fa falta organitzar-se, ni actuar, ni decidir, ni defensar els nostres drets si aquesta missió “l’han de fer” els comitès de l’empresa o delegats de personal.\nAmb aquest delegacionisme, aquesta resignació, aquesta confiança amb els comitès de empresa i amb les burocràcies sindicals, així ens va.\nQuè es el que està passant ara? Aquí estan els darrers anys plens de mals convenis, reconversions salvatges, desertitzacions industrials, reformes laborals regressives, i en tots està la signatura dels sindicats "representatius".\nDesprés de tot això, ens imposen unes reformes laborals duríssimes i unes condicions de treball cada cop pitjors: pensions més baixes i allargament de la vida laboral, acomiadament lliure i cada cop més barato, salaris més baixos, contractes temporals eterns amb la por constant a l’acomiadament, treballs en subcontractes i Empreses de Treball Temporal, treballs a destall, treballs com a fals autònom, etc.\nQuan la CNT pren una decisió és per què l’han votada els seus afiliats a les assemblees.\nLa CNT rebutja la figura del dirigent i posa en el seu lloc a l’afilat. Les decisions es prenen en assemblees lliurement, i s’articulen federalment, a Plens i a Congressos regulars de l’organització. La funció dels secretariats consisteix en aplicar els acords presos.\nA la CNT, els càrrecs són de gestió, acompleixen funcions representatives i de relació, i per espai limitat de temps, a la fi del qual són substituïts per altres companys. Tot els càrrecs són revocables en tot moment per l’assemblea o ple respectiu. Això permet afirmar que l’organització interna de la CNT prefigura el tipus de societat llibertària que propugna.\nUna altra de les coses que ens diferencien de la resta de sindicats, és que a la CNT no ens mouen els interessos econòmics, ja què no tenim que mantenir a càrrecs alliberats (sindicalistes a sou). Tots els que ocupen càrrecs a la nostra organització no cobren un euro per fer-ho, són treballadors en actiu, aturats, estudiants i jubilats que no reben cap remuneració econòmica ja què la participació a la CNT es voluntària.\nNo acceptem subvencions, ni de l’Estat ni de la patronal, per tal de mantenir la pròpia independència i autonomia (un sindicat subvencionat no mossegarà la mà que li dona de menjar). La CNT es finança amb les cotitzacions dels afiliats.\nCNT: ACCIÓ SINDICAL\nEls afiliats a la CNT practiquem l’acció sindical a través de les Seccions Sindicals. La secció sindical és el conjunt de tots els afiliats de la CNT en una empresa o sector.\nPer això, són tots els afiliats els que porten endavant l’acció sindical: informació als treballadors dels plans i actuacions de l’empresa, denúncia de les infraccions de normatives, lleis i convenis, defensa dels companys que tenen conflictes amb la patronal, elaboració de plataformes reivindicatives, organització de campanyes de solidaritat amb treballadors d’altres empreses o sectors, etc.\nEls comitès d’empresa prenen el protagonisme als treballadors per què són ells els que ho porten tot, no deixen espai per a què la resta dels treballadors participin, proposin i decideixen.\nA la CNT pensem que la informació és fonamental, per això la nostra acció sindical té un pilar bàsic en la contínua informació dels treballadors. Si un treballador està informat dels seus drets, de la situació dels seus companys, o d’altres rams diferents, i dels problemes del seu entorn, serà més procliu a ser independent, a ser solidari, a no deixar-se sotmetre i a exigir les seves reivindicacions.\nLes empreses no volen tractar amb el Sindicat per què saben que és un organisme més fort, i que té més mitjans per defensar als seus afiliats. Per això, la tàctica patronal ha estat comitès contra sindicats, i la nostra ha de ser un sindicat obrer conseqüent i la desaparició dels comitès de empresa.\nA la petita empresa i a la economia submergida\nEn aquestes condicions laborals el sindicalisme es torna més dur. La CNT desenvolupa llavors un model sindical basat en el sindicat directament. Allí és quan l’acció directa dels treballadors i la solidaritat es fan més necessàries.\nSi hi ha problemes en aquests sectors, tots els companys de CNT donen suport als afiliats de CNT en aquests conflictes. Tot això es fa a través de la coordinació a les Federacions Locals de CNT.\nLa CNT denuncia sistemàticament la situació laboral de sectors com el de la construcció, el comerç, l’hostaleria, el camp, els milers de petites empreses de pocs treballadors.\nSolament amb la unió i el suport de tots els treballadors, independentment d’on treballen, és com l’acció sindical és coherent i realment solidària. El contrari es caure en el corporativisme dels sindicats sectorials, en el “salvis qui pugui”.\nFINALITATS DE LA CNT\nDes de la seva creació la CNT té dos objectius principals:\n1) Defensar i promocionar els interessos econòmics, socials, professionals i culturals dels seus afiliats, així com programar les accions necessàries per a aconseguir les millores socials i econòmiques, tant per als afiliats com per als treballadors en general.\n2) La transformació revolucionària d’aquesta injusta i destructiva societat, per una altra que estigui formada per éssers iguals i lliures, sense classes, discriminacions ni privilegis. Tals continguts impliquen la supressió del capitalisme i la socialització de la economia en règim d’autogestió. Implica també la substitució de l’Estat per l’organització federalista dels municipis, de les regions i del país sencer.\nL’autogestió econòmica i política és la forma que ha de tenir l’administració de la societat basada en el control i la gestió directa, pels propis treballadors, d’una economia posada al servei de les necessitats socials, i no al servei de l’interès d’uns pocs.\nLA CNT I L’ESTAT\nUn dels principals pilars de l’explotació econòmica actual és l’autoritarisme, que s’implementa com l’exercici del poder i el control d’una minoria sobre la majoria, i que constitueix un aspecte fonamental de l’economia, de l’Estat, com a últim defensor d’aquest esquema, i de les relacions entre els diferents grups de la societat, especialment entre les classes socials, les races, i els sexes.\nL’anarcosindicalisme per tant, s’oposa a l’Estat, per què es sustenta en el poder, la coacció i la jerarquia, la qual cosa fa d’aquest un sistema violent i autoritari, doncs no permet la participació directa de les persones en les decisions importants referents a les seves vides.\nL’Estat no és altra cosa que l’instrument defensor dels privilegis dels capitalistes; solament fa falta veure quines són les connexions entre el món empresarial i el polític, i a qui afavoreixen les lleis i les polítiques quan no són conseqüència d’una dura lluita i pressió popular.\nPer a defensar els seus privilegis, els capitalistes, i la burgesia en general, utilitzen l’Estat, que a la seva vegada es dota del parlament, la policia, la justícia, la presó, l’exèrcit i la guerra, en definitiva, la violència, la repressió i la mort si és necessari.\nLA TÀCTICA DE LA CNT\nL’ACCIÓ DIRECTA significa defensar directament els problemes que tenim, sense intermediaris i amb els mitjans necessaris per aconseguir els nostres objectius. L’acció directa és independència i desvinculació de totes les convencions artificials (partits, parlaments, lluita pel poder), creades per usurpar el poder a la societat.\nANTICAPITALISME I ANTIESTATISME: l’anarcosindicalisme s’oposa al capitalisme en totes les seves variants per les següents raons:\n1) Per ser injust, doncs la propietat dels mitjans de producció i la riquesa fruit del treball es distribueixen injustament provocant l’enriquiment d’uns pocs a costa de la gran majoria. La CNT és contrària al capitalisme per perpetuar l’explotació dels treballadors als països rics i la condemna a mort, per fam i malalties amb cura, de milions d’éssers humans al món espoliat.\n2) Per ser ineficient, doncs la gran part de bens i serveis que es produeixen, estan destinats solament a incrementar els beneficis empresarials i no a satisfer les necessitats humanes.\nLes immenses proporcions de recursos necessaris per a produir bens i serveis inútils socialment, mentre que hi ha carències generalitzades de bens necessaris, és l’exemple més clar d’aquesta ineficiència social.\n3) Per ser genocida, doncs el motor del capitalisme i de tota empresa és la recerca del màxim benefici, per sobre de les necessitats socials i de la pròpia vida humana.\n4) Per portar-nos a la destrucció de la vida: el capitalisme necessita créixer il·limitadament en un planeta, la Terra, que té un límit d’espai, de recursos naturals així com de capacitat per absorbir la contaminació. Si el capitalisme no creix, es col·lapsa i entra en crisis. El capitalisme, a més, genera valors nefastos per la convivència humana com el consumisme, l’egoisme, l’individualisme i la insolidaritat.\nVolem canviar aquesta societat. Tots sabem que el poder corromp, que des del poder no s’arregla res (res més que el problema de qui se’n beneficia d’ell), que els problemes o els arreglem els d’abaix o ens segueixen sotmetent. Per això som contraris als parlaments, als polítics, als comitès d’empresa, als governs i als ajuntaments.\nPer a defensar els nostres drets, per aconseguir progressives millores i conquestes al Capital, per tal de prefigurar una societat autogestionària, per a conscienciar a la societat del poder il·limitat de la unió i acció sense jerarquies, i per a transformar la societat, per tot això, ens organitzem a la CNT.\nCorreu postal: Apt. de Correus 973, 43080 Tarragona.\nSeu: C/ Cardenal Cervantes 18, 1-2ª Tarragona.\ntarragona arroba cnt-tgna.org


Som migrants – metamorfosi arquitectes\nEts aquí: Inici1 / museografia2 / Som migrants\nAdaptació de l’exposició fotogràfica itinerant “Somos Migrantes” a un dels espais del CaixaForum de Barcelona.\nL’exposició “Som migrants” il·lustrà amb fotografies extraordinàries el llarg i difícil viatge de moltes persones fins a la frontera entre Mèxic i els Estats Units, i també la tanca fronterera d’Europa a Melilla. Més d’un milió de mexicans i més de 300.000 centreamericans intenten creuar cada any la frontera entre Mèxic i els Estats Units i només un 15% ho aconsegueixen. Pel que fa a la tanca que separa el continent africà d’Europa, coneguda com el Mur de la mort, té 6 metres d’alçada i està coberta de fulles d’acer esmolades.\nL’objectiu de la mostra és recordar que emigrar a un altre país és un dret fonamental que tothom hauria de poder exercir lliurement, i que la migració és i ha estat present en la vida de cadascun de nosaltres.\n“Som migrants” es va poder veure al CaixaForum l’agost del 2015.\nSetè centenari de l’Arxiu de la Corona d’Aragó Exposició temporal Arxiu de la Corona d’Aragó


HIPERTENSIÓ ARTERIAL, RISC CARDIOVASCULAR - metgedebellpuig jimdo page!\nHIPERTENSIÓ ARTERIAL, RISC CARDIOVASCULAR\nPer mantenir un flux sanguini suficient dintre l'aparell circulatori, perquè la sang pugui arribar a tots els òrgans, cal que existeixi una pressió en aquest circuït, la qual no pot ser ni massa alta ni massa baixa, i que anomenem tensió arterial la qual mesurem en la zona arterial d'aquest trajecte (braç, canell, turmell).\nLes xifres tensionals mitjanes en l'adult sa les establim estadisticament en 120/80. Té dos components el sistòlic que és el nivell de pressió que s'arriba durant la sístole cardíaca o contracció ventricular, i el diastòlic que és en nivell assolit durant la diàstole cardíaca o relaxació ventricular. Es parla d'HIPERTENSIÓ ARTERIAL a partir de xifres mitjanes permanents i sostingudes igual o superiors a 140/90. Des d'aleshores cal exercir vigilància i tractament si convé, amb mesures higiènic-dietètiques o farmacològiques per reduir el risc cardiovascular.\nEFECTES PATOLÒGICS DE LA HIPERTENSIÓ SOBRE LA SALUT\nUn mal control de les xifres tensionals condueix a efectes sobre el funcionament de diversos òrgans que passem a explicitar:\nCOR: Produeix hipertròfia del ventricle esquerra i a la llarga afectació funcional amb Insuficiència Cardíaca. També i per afectació de les artèries coronàries, és factor de risc per a cardiopatia isquèmica i Infart Agut de Miocardi.\nARTERIES: Junt a l'altre factor de risc, el colesterol, provoca arteriosclerosi, o sigui aparició de plaques d'ateroma en zones de ramificació arterials. També cal considerar els aneurismes aòrtics com part del procés patològic arterial.\nCERVELL: L'afectació vascular de la HTA està en l'origen dels ICTUS (feridures, vessaments). També cal apuntar la Demència d'origen vascular (No Alzheimer).\nRONYÓ: Provoca albuminúria per afectació glomerular i amb el temps Insuficiència renal.\nRETINA: Alteració vascular de la retina, hemorràgies i disminució de la visió\nCAUSES DE LA HIPERTENSIÓ ARTERIAL (HTA)\nPodem dividir les causes en\nGenètiques (sobre les quals no podem actuar)\nAmbientals (sobre les quals sí podem actuar)\nNo parlarem de les primeres sinó dels factors ambientals atès que podem controlar-los o al menys disminuir-ne l'efecte sobre la salut i millorar el pronòstic de les persones que presenten HTA. A continuació els expliquem breument amb les millors mesures per contenir-los\nOBESITAT: La relació estadística entre l'excés de pes i la presència d'HTA està ben establerta, per tant cal tenir cura d'aquest factor i evitar sobrepassar l'Índex de Massa Corporal (IMC) de la xifra de 25. L'IMC es calcula dividint el pes pel quadrat de l'alçada expressada en metres.\nEvitar l'obesitat ha d'ésser una preocupació ja des de la infància, vigilant i educant en hàbits sans dietètics, fomentant l'activitat, la pràctica d'esports i jocs actius\nSAL i ALCOHOL. S'ha vist que aquelles comunitats o països que en la seva dieta usen poca sal, la proporció d'hipertensos és baixa, per tant cal reduir la quantitat de sal en la dieta. Cal evitar: usar el saler a taula, vigilar amb els aliment salats de per sí: olives, patates de bossa, fruits secs saladets, galetes saladetes, aigües bicarbonatades (Vichy), precuinats congelats, enllaunats (llegir la composició de sal).\nRespecte a l'alcohol us aconsello llegir les meves pàgines dedicades al tema.\nNo parlem del cafè perquè no hi ha cap estudi estadístic que relacioni l'hàbit de beure cafè amb la hipertensió. La cosa aconsellable en aquest cas és valorar si el vostre consum de cafè us augmenta el grau d'estrés (nerviosisme, insomni....). En aquest cas, reduir-ne la quantitat és aconsellable.\nL'ESTRÉS. Situacions d'estrés personal, emocional, laboral, econòmic, si es perllonguen massa en el temps poden ser factors d'hipertensió arterial. Cal ésser-ne conscient del seu patiment i posar-hi remei, solucionant els conflictes\nDormir bé i descansadament, fer la migdiada, practicar esport aeròbic o practicar meditació o altres exercicis de relaxació poden ser útils per reduir la TA.\nUna cosa important a recalcar és la presència d'Apnees durant la sòn. Consulteu al vostre metge si sospiteu que en patiu. La seva correcció pot millorar els factors cardiovasculars\nTABAQUISME. En aquest aspecte us aconsello consultar les pàgines que dedico a aquest tema: TABAC\nHi ha abundants fàrmacs que actuen sobre el control de la Tensió Arterial (TA), en monoteràpia o en combinació que s'adapten a les necessitats de cada persona o situació clínica. Només el vostre Metge de Capçalera pot aconsellar quin fàrmac o combinació de fàrmacs poden ser més útils. Allò que us puc aconsellar és seguir i persistir amb els consells higiènic-dietètics exposats més amunt a més del tractament farmacològic.\nUn darrer consell en aquest aspecte : No combinar el tractament farmacològic amb tractaments "naturals", herbes o altres remeis; o bé, si ho feu, posar-ho en coneixement al vostre Metge.


DIA DE LA BIBLIOTECA I Trobada Bibliomèdia\nd’octubre 21, 2017\nEstem a tocar del 24 d'octubre, dia de la biblioteca, de ben segur que ja teniu alguna activitat preparada per a celebrar-lo. A la revista Babar podeu trobar el cartell i el pregò d'enguany.\nTambé des del Observatorio de la Lectura y el Libro, en commemoració del dia de la biblioteca, han iniciat la campanya Estoy en la Biblio a la que us convidem a participar. Pot ser una manera més de difondre allò que es fa des de les nostres biblioteques.\nParlant d'efemèrides, en el blog del Banc de Recursos. La lectura: fons de plaer i de coneixement podeu trobar ja les Efemèrides LIJ 2018, el recull que cada any elabora el Servei de Documentació LIJ de la Biblioteca Xavier Benguerel.\nPer una altra banda, el proper dissabte dia 4 de novembre al matí es durà a terme la primera trobada del curs del Grup Bibliomèdia. En aquesta ocasió l'Associació de Lectura Fàcil vindrà a explicar el seu projecte i a més podrem conèixer algunes experiències que es fan amb els seus materials tant a primària com a secundària. També tindrem l'Àlex Cosials que ens explicarà l'impuls que està engegant la Fundació Bofill vers les biblioteques escolars.\nLa segona part de la trobada girarà entorn del pla de treball del grup.\nL'aforament de l'espai és limitat per això us demanem que, si esteu interessats o interessades en assistir, empleneu el formulari d'inscripció que podeu trobar en la convocatòria.\nAnimeu-vos que serà enriquidor!


Riberaonline: Cuevillas i Pina imparteixen una lliçó magistral de justícia a Tortosa\nL'advocat del president Carles Puigdemont, Jaume Alonso – Cuevillas, i l'advocat de Jordi Sànchez, Jordi Turull i Josep Rull, Jordi Pina, van protagonitzar un debat sobre la justícia a l'Estat espanyol i els presos polítics, a l'Auditori Felip Pedrell de Tortosa.\nL'acte, organitzat per l'ANC, es va celebrar setmanes abans que s'iniciï el judici pel cas de l'1-O. Presentat per Pep Fort, membre del Secretariat Nacional de l'ANC, el debat s'inicià amb la demanda unànime d'unitat a tots els partits polítics independentistes.\nEl primer a intervenir va ser Jordi Pina, que va voler destacar que "estem passant una etapa molt trista perquè no trobem explicació per les detencions dels nostres consellers i líders de les organitzacions independentistes pel fet d'haver fet una protesta legítima en un país pretesament democràtic" i que "un únic dia de sentència serà una injustícia perquè són innocents". Fent un especial esment al fet que "al llarg d'aquest temps he pogut conèixer gent com nosaltres, gent normal amb famílies normals a qui erròniament idealitzem i posem sobre un pedestal, els polítics".\nPina va explicar també algunes situacions personals dels diferents líders polítics empresonats, com la conversa amb el pare de Turull en què aquest li digué que n'estava molt orgullós de tot el que havia fet el seu fill o el dia que Rull va poder sortir de la presó per fer la campanya electoral i va dir que "no suportava sortir en llibertat i veure com al seu darrere es tancava la porta i tots els seus companys es quedaven a dins".\nTot i que, si alguna va suposar un impacte major entre els assistents, aquesta va ser l'anècdota del pollastre. En la qual, Pina, explicà que un dia que tenia vis-a-vis a Madrid amb l'exconseller Rull, aquest va voler acabar la visita abans d'hora perquè aquell era l'únic dia que a la presó menjarien un plat calent i els servien pollastre i no volia quedar-s'hi sense. En aquest punt, Pina, va convidar el públic a reflexionar sobre quants cops desestimem el valor de les coses comunes del dia a dia que ens envolten i no ens adonem de com d'importants poden arribar a ser fins que no les tenim o es converteixen amb una excepcionalitat.\nPer la seva banda, l'advocat de Puigdemont, Jaume Alonso – Cuevillas, va deixar clar que "ens esperen uns judicis llarguíssims i duríssims, però nosaltres volem acusar aquest Estat de demofòbic". Cuevillas va reconèixer que pel que més temen els presos polítics en aquests moments és el trasllat entre presons perquè creuen que tornaran a ser molt virulents.\nTambé va voler agrair la tasca de l'ANC amb la campanya "Make a move!" per protagonitzar un ressò internacional al judici que, com va anunciar, pretén que finalitzi el 14 d'abril, dia de la República.\nEn prèvies declaracions a la premsa, Cuevillas va exposar que "el judici no s'iniciarà probablement fins al 5 de febrer" i que "estarem al davant d'una sentència injusta perquè no hi ha hagut cap delicte de rebel·lió, ni sedició, ni malversació i, per això, volem demostrar a Europa que som pacífics i que la força de tot un poble és imparable". Tot afegint que "estem al davant d'un judici polític amb una instrucció plena d'irregularitats, unes peticions de pena injustificades i amb una tergiversació dels fets aplicables" que fa que tinguin les esperances dipositades a Europa, tot i que, afirma que "som conscients que una resposta del Tribunal d'Estrasburg arribarà massa tard".\nCuevillas també va ironitzar sobre el fet que el president del Govern espanyol, Pedro Sánchez, hagi tingut tan poc suport a l'Eurocambra i que els únics assistents fossin aquells que condemnen el fet que hi hagi presos polítics a Espanya en ple segle XXI. Així com també va aprofitar la jornada per acusar el tinent coronel Daniel Baena ('Tàcito' a Twitter) de ser el capitost dels atestats titulats "sobre la violència de l'1-O" en els quals presenta un escenari dantesc durant l'1-O per acusar els votants independentistes. Per contrarestar aquesta informació –va explicar Cuevillas- presentaran més de vuit hores de gravació específiques sobre les agressions de la Guàrdia Civil i la Policia Nacional als ciutadans durant les càrregues policials de l'1-O.\nFinalment, per part de l'ANC es va demanar als assistents que evitin caure en provocacions i paranys que es puguin fer des de l'Estat espanyol, tot posant el punt final de l'acte amb la interpretació del cant de Els Segadors i la gravació d'un vídeo de record per al president Puigdemont, per part del seu advocat.\nGracies Tortosa !\nLes institucions apel·len els homes per combatre la violència masclista: «És hora que intervingueu»\nLes Terres de l'Ebre cultivaran kiwi per ampliar la seva varietat de productes i millorar les oportunitats de negoci\n"Aquí, a la Ribera d'Ebre, presentem els primers avançaments d'un Pla de diversificació de cultius que ens ha de permetre fer...\nS’amplia el termini de sol·licituds de crèdits subvencionats per a la rehabilitació d’habitatges\nEl Departament de Territori i Sostenibilitat, a través de l'Agència de l'Habitatge de Catalunya (AHC), ha ampliat ...\nEl Govern presenta el Pla integral de gestió de l'aigua dolça del delta de l'Ebre per millorar l'estat ambiental i la capacitat productiva de la zona\nLa riquesa del delta de l'Ebre està estretament vinculada a l'aigua dolça. Una bona gestió d'aquest element millora els estats...\nReobertura de les instal·lacions esportives de Tortosa\nLes instal·lacions esportives de Tortosa tornaran a l'activitat dilluns, amb l'entrada en vigor de la nova fase de represa posterior...


La pandèmia va a pitjor: Mor un home de 73 anys que estava a l'UCI i es disparen a 77 els nous contagis - Poble Andorrà\nLa pandèmia va a pitjor: Mor un home de 73 anys que estava a l’UCI i es disparen a 77 els nous contagis\nJa són 115 les víctimes del virus i se superen de nou els 500 casos actius\nEl Govern ha informat que la xifra total de casos des de l’inici de la pandèmia de coronavirus SARS-CoV-2 al Principat és d’11.809 persones i es registren un total d’11.172 altes. La situació és la pitjor de les últimes setmanes perquè hi ha hagut 77 nous contagis i 24 recuperacions. Feia molt de temps que no es tornava a una xifra tan gran de nous casos. Això ha situat novament la quantitat de casos actius per sobre dels 500.\nLa pitjor notícia és la defunció d’un home de 73 anys que estava ingressat a l’UCI. Es tracta de la víctima 115 de la pandèmia i fa complir els pitjors presagis que s’havien fet des de Sanitat respecte que l’increment d’intubats augmentava de forma molt gran el perill de nous decessos.\nActualment hi ha 522 casos actius: 14 persones resten ingressades a planta de l’Hospital Nostra Senyora de Meritxell i 9 a l’UCI –8 de les quals requereixen ventilació mecànica–. A la planta COVID-19 habilitada al Cedre no hi ha cap ingressat.\nLa jornada d’ahir es van administrar 35 vacunes\nMartí sobre 'Andorra: las dos caras': "em sap molt greu que andorrans participin a malmetre la imatge i el bon nom del país"


Hi havia una vegada, una plàcida coexistència de pobles nadius a Britannia.\nAquesta que es va veure trencada per el malvat Jordius Augustus\nEls malvats romans van recórrer Brtannia de Sud a Nord i de Est a Oest:\nFinalment els trapelles nadius van avorrir prou als invasors perquè aquest en tinguessin prou de corredisses amunt i avall per salvar forts. Amb el botí inicialment pres van evaquar l'illa.\nPerò quan semblava que la pau tornaria va ser el moment dels Saxons, Angles, Danesos, Noruegs, Normands .... i no ens podem oblidar dels "voluntariosos" Irlandesos on la llegenda recordarà: "no hi ha millor invasió que aquella que no es fa."\nFinalment després de mil batalles, el botí inicial romà va decantar la balança en favor dels pobles grocs fent que l'esperit present de Jordius Augustus somrigui novament.\nJordius Augustus ha dit...\nEi, gran crónica! La veritat és que la victòria del groc/romà va ser una mica ajustada, en part perque per a la majoria era la nostra primera partida de Britannia.\nCrec que és un joc que, dins de la dinàmica de canvis continus de "tribu dominant", té un equilibri prou ben aconseguit.\n22 de juliol de 2008 a les 0:05\nVeig que no esteu de vacances fins l'estiu d'aquesta feina, encara que potser feina no seria el més indicat per a definir-ho. A veure com va això del torneig de l'Agricola i m'animo a venir, sobretot si és a l'octubre.


Catalunya veu «il·legal» l'objectiu fixat - Diari de Girona\nCatalunya veu «il·legal» l'objectiu fixat\nacn/ddgmadrid 09.07.2015 | 00:00\nEl conseller d'Economia, Andreu Mas-Colell, va lamentar que l'Executiu espanyol es mantingués inalterable en els objectius de dèficit per a les comunitats autònomes (0,3% al 2016) mentre creixien els seus ingressos per impostos i posava en marxa rebaixes fiscals com la de l'IRPF.«Res canvia. L'economia pot estar creixent, la recaptació creixent, però els objectius de dèficit continuen implacablement a la baixa i esbiaixats a favor de l'administració central», va afirmar el conseller, que va lamentar que l'Estat es reservés per a ell un 2,2% de dèficit mentre obligava a les comunitats autònomes una dècima part del total de les administracions (2,9%).\nSegons Mas-Colell, aquest repartiment és «il·legal, arbitrari, irreal i injust», motiu pel què Catalunya va votar amb vuit comunitats més en contra dels objectius de dèficit. A més, va assegurar que qualsevol ajustament en la despesa haurà d'arribar ja de la mà de l'administració central, i no pot ser que, un cop més, l'hagin d'assumir els territoris. «És clar que el govern central, que s'està quedant tots els elements de recaptació i es permet reduccions d'impostos, evidencia que va una mica sobrat i que hi ha marge d'ajustament de despesa», va sentenciar.\nMas-Colell també va demanar que l'Autoritat Fiscal Independent (Airef) elaborés un informe per esclarir els criteris pels què s'aplicava un dèficit del 0,3% per a les comunitats autònomes i no, per exemple, un 1%. Fins ara, va lamentar, «l'únic criteri que s'aplica és que el Ministeri mana».